????Check in????
ร้านตั้งอยู่ติดถนนแสงชูโต อยู่ด้านซ้ายมือถัดจากร้านไอซ์ โภชนาไม่เกิน 500 เมตร (ขาไป) ตรงข้ามน้ำตกไทรโยคน้อยพอดี มีป้ายชื่อร้านตัวโตหาไม่ยาก บริเวณชั้นล่างแทบจะไม่เห็นวิวเลย ออกแนวสว่างแต่ไม่สุดเพราะจะโดนหลังคาชั้นที่ 2 ปกคลุม รวมทั้งพื้นร้านไม่เสมอไปกับพื้นถนนด้วย คิดว่าชั้นที่ 2 วิวน่าจะดีกว่านี้ แต่ไม่ได้ขึ้นไปเพราะน้องพนง.แนะนำว่ามันจะร้อนมาก

???? Price ????
ราคาค่างวดแต่ละอย่างแอบทำให้งง อย่างปลาทอดน้ำปลาจานใหญ่แต่ราคาร้อยกว่าบาท กับข้าวที่เป็นเนื้อหมูซึ่งจานไม่ได้ใหญ่อะไรก็จานละร้อยกว่าบาท ข้าวโถละ 70 บาท สิ่งที่ต้องการสื่อคือบางอย่างก็ราคาถูก บางอย่างก็ราคาแพง ทำให้สรุปไม่ได้ว่าเรทราคาของร้านจะมุ่งไปทางไหน แต่โดยรวมจากการหารเฉลี่ยกับคณะทัวร์ที่มีกัน 10 คน ทำให้หารออกมาแล้วจ่ายเพียงคนละประมาณ 160 บาท (สั่งกันไม่เยอะมาก เพราะทานเป็นมื้อกลางวัน)

????Taste????
อาหารอร่อยทุกอย่าง ปรุงได้ดีเข้าถึงรสชาติของอาหารจานนั้นๆ รวมทั้งไม่ใช้เวลาในการปรุงนานมากนัก อาหารทยอยส่งออกมาเรื่อยๆจากห้องครัว และทุกจานมีความสดสะอาด รสชาติก็ดี พิสูจน์แล้วโดยเพื่อนร่วมคณะกว่า 10 ชีวิตไม่มีใครบ่นจานไหนเลยว่าไม่อร่อย บางเมนูมีที่ติแต่ก็เล็กน้อยมากจนให้อภัยได้

???? ข้อติ ????
- เมนูรายการไม่มีรูปภาพ แต่นั่นไม่แย่เท่ากับไม่มีราคาแจ้งบอกสักเมนู
- หากทานชั้น 1 จะน่าเสียดายนิดๆที่ขับรถมาตั้งไกล แต่ไม่ค่อยเห็นวิวภูเขาอะไรเลย